คือดิฉันฉีดยาคุมแบบ 3 เดือน มาตลอด 3 ปี ค่ะ ทีนี้เลิกฉีดไปเมื่อเดือน เมษายน 2563 ประจำเดือนมาครั้งแรกเมื่อ ปลายเดือน กรกฎาคม 2563 และตอนนี้ กลางเดือนกันยายนแล้ว ประจำเดือนก็ยังไม่มาอีกเลย(เมื่อปลายเดือน สิงหาคม รู้สึกมีอาการเจ็บหน้าอกสิวขึ้นหน้า เหมือนประจำเดือนจะมา แต่สุดท้ายก็ไม่มา)เป็นเพราะอะไรคะ
สวัสดีค่ะ หากได้หยุดฉีดยาคุมกำเนิดไปเมื่อ เม.ย. 63 และในเดือน ก.ค. 63 ได้มีประจำเดือนมาแล้ว แสดงว่าการทำงานของรังไข่ได้กลับมาเป็นปกติแล้ว แต่หากหลังจากนั้น ไม่มีประจำเดือนมา อาจเกิดจาก- มีการตั้งครรภ์ ซึ่งหากมีเพศสัมพันธ์ ก็จะมีโอกาสตั้งครรภ์ได้- การมีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด- มีการเจ็บป่วยไม่สบาย- มีน้ำหนักตัวขึ้นมา หรือมีโรคอ้วน- การผลิตฮอร์โมนของรังไข่ผิดปกติ- มีภาวะไทรอยด์ฮอร์โมนผิดปกติ- มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นในเบื้องต้น หากมีเพศสัมพันธ์ ก็ควรตรวจหาการตั้งครรภ์ดูก่อน หากตรวจไม่พบ และประจำเดือนไม่มานานเกิน 3 เดือน ก็ควรไปพบแพทย์เพื่อตรวจหาสาเหตุค่ะ